ming030890/wiki-yue-high-quality huggingface dataset:
雩都

雩都係中國江西贛州一個縣，總面積2893平方公里，人口90萬。
雪

雪（英文：snow）係由雲降落嚟嘅結晶水，通常係一啲好細嘅冰變成嘅雪花。雪花之間有好多空位，所以雪感覺好軟，除非質實佢。
雪係大氣中水蒸汽響零度之下整成，最後落雪到地。雪花無雨點咁實，所以雪花係發得開過雨點啲，八份雪只有一份雨咁多水。

鏟雪
人手鏟雪
政府用嘅大型鏟雪機
喺市區，落咗嘅雪會喺一段時間之後被鏟走，等城市可以正常運作，即係可以如常返工返學等等。鏟雪可以人手用雪鏟鏟（鏟雪嘅部份用膠做，等唔會刮花路面），或者可以用鏟雪機。經常落雪嘅地方可能有法例規定要居民自己鏟走屋企前面嘅雪，但係馬路同高速公路嘅雪就會由政府鏟走。
雨遮革命

雨遮革命（粵拼：jyu5 ze1 gaak3 ming6；英文：Umbrella Revolution），亦叫遮打革命、雨傘革命，或者叫雨遮運動、雨傘運動（英文：Umbrella Movement），係香港2014年一場公民抗命運動，由9月26號開始，市民陸續自發佔據金鐘、旺角、銅鑼灣等等嘅主要商業區靜坐同示威，高峰期有超過廿萬人參加，最主要目標係要求中國全國人民代表大會常務委員會收返佢對2017年香港行政長官選舉嘅框架限制，佔領活動一直去到12月15號先至完，總共79日。

名
呢場活動畀世界各地主要傳媒廣泛報道，皆因佢哋留意到集會參加人士用雨遮擋住警方胡椒噴霧，所以就將佢形容做「雨遮革命」（英文：Umbrella Revolution）。亦有人翻譯做「遮打革命」，啱啱好呼應中環遮打道，同時「遮」就係代表雨遮，而「打」就係代表用香港政府做打擊目標。
亦有好多人用返「佔領中環」呢個名，雖然呢場運動已經發展到同佔領中環搞手戴耀廷嘅原定計劃好唔同，亦唔係由「佔中三子」領導。

經過
2014年8月31號，中國全國人大常委會宣佈香港政改框架，為特首提名加入好多限制，戴耀廷就決定會啟動佔領中環。
另一方面，9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地（「公民廣場」），到27號警方一度清場，重拉咗幾個核心人物，搞到越嚟越多人走去政府總部聲援。28號凌晨1點幾，戴耀廷見既然有好多人集會，就索性宣佈佔領中環行動正式開始。有佔中支持者贊成提早佔中，但亦有參加集會嘅學生覺得畀人騎劫咗。
活動有過萬人參加，逼滿晒政府總部附近嘅車路，到挨晚警方開始施放胡椒噴霧同催淚彈。嗰晚開始，活動蔓延到中環東面、銅鑼灣，同對面海嘅旺角，30號晚更加蔓延到尖沙嘴。
10月2號接近半夜，行政長官梁振英話會派政務司司長林鄭月娥安排同學聯代表傾政改。但3號當日，一大班反佔中人士到旺角、尖沙嘴、銅鑼灣嘅集會地方搗亂同傷人，當中旺角引起嘅衝突最大，好多人傷咗，而尖沙嘴更因為集會人士太少而完全失守，挨晚廣東道恢復正常通車。多數集會人士都認為警方無好好保護佢哋和平集會，默許搗亂，學聯更宣佈暫時擱置同林鄭月娥嘅會面以示抗議。
到10月6號，學聯重新同政府討論會面安排，一度落實10號下晝第一次正式會面，但到9號挨晚就輪到林鄭月娥宣佈暫時擱置對話，原因係學聯下晝宣布新一輪不合作運動，而學聯就呼籲市民擴大佔領規模抗議。
到咗10月11號，香港學聯同埋學民思潮向中共總書記兼國家主席習近平發公開信，提出要解決香港三大問題，又批評特首梁振英破壞「中國夢」。
睇埋：七警案
10月13號朝早，警方用收返政府公物做理由，清除金鐘西面嘅路障，集會人士無乜點反抗，昃臣道同部份遮打道路段都通返車。14號警方再用同一理由清理成條金鐘道同埋怡和街西行線，好多條巴士線行返。當晚有示威者一度成功佔領龍和道，但後尾都畀警方喺15號凌晨大舉增援重奪返。另外，嗰時畀警方拉嘅其中一位示威者公民黨成員曾健超，涉嫌從高處向差佬倒不明液體，畀七個差佬拉埋一邊拳打腳踢，無綫電視新聞影到成個過程而斷正。因為無綫新聞播條片時一度畀公司高層剪走晒話班差人拳打腳踢嘅旁白，引起輿論關注，甚至連新聞部自己友都唔妥呢種做法，有幾十個職工聯署表達唔滿意公司高層做法。
10月17號清晨，警方大規模動員清除旺角嘅路障，集會人士無乜點反抗下，旺角大部分路段都通返車。嗰晚警方移後防線。警務處前助理處長黃敦義相信警方考慮人太多，唔適合驅散，為咗避免傷亡，唯有俾佢哋喺彌敦道聚集。
11月25、26號，警方再次到旺角清場。特首梁振英跟住呼籲市民到旺角消費支持商舖，佔領民眾就諗到用「鳩嗚」名義逗留喺旺角嘅行人路週圍行，變相繼續佔領。
12月11號，壹傳媒阿頭黎智英同埋大部分泛民主派立法會議員喺金鐘佔領區靜坐抗議，冇幾耐被捕。12月15號朝早九點半，警方花咗大約三個半鐘頭，清理成個銅鑼灣佔領區。

雨遮革命期間
好多巴士、小巴線停駛或者改道。大部分停駛路線喺10月13到15號期間開返，有啲依然要改道。
中西區、灣仔區所有學校一度停課，到10月6號到9號分批復課。
佔領區內嘅銀行同其他商舖暫停開舖。
原定中華人民共和國國慶晚上嘅放煙花取消。

後續影響
2014年雨遮革命期間引發嘅警民衝突一路冇解決到，後來政府嘅處理方法仲令到警察同示威者之間嘅矛盾越嚟越嚴重，成為咗2016年魚蛋革命同2019年香港修例風波嘅導火線。
雨龍郡

雨龍郡係日本北海道空知支廳嘅一個自治郡，轄下有6町。
妹背牛町
秩父別町
雨龍町
北龍町
沼田町
幌加內町
雩時

雩時（韓文：우시군／雩時郡 Usi gun */?）係朝鮮民主主義人民共和國慈江道嘅一個郡。
雪中罪

《雪中罪》（The Snowman）係一部2017年嘅英國犯罪驚悚電影，由湯瑪士艾佛遜執導，改編Jo Nesbø嘅同名小說。主演係米高法斯賓達、莉碧嘉費格遜、莎樂姬絲寶、韋基馬、J. K. 西蒙斯、歌兒絲雲妮。
雪人

雪人係將積雪堆成人形嘅雕塑，通常喺冬天落雪嘅地方由細路仔砌。雪人係聖誕節嘅其中一個象徵。
雨飄落在身邊

《雨飄落在身邊》（俄文：Cтороною дождь）係一隻俄羅斯民歌。
雪月27號

雪月27號（法文：27 Nivôse），亦叫鉛日（法文：Plomb），係法國共和曆入面每年嘅第117日，離年尾重有248日（閏年249日）。
雪月4號

雪月4號（法文：4 Nivôse），亦叫硫磺日（法文：Soufre），係法國共和曆入面每年嘅第94日，離年尾重有271日（閏年272日）。
雪月26號

雪月26號（法文：26 Nivôse），亦叫錫日（法文：Étain），係法國共和曆入面每年嘅第116日，離年尾重有249日（閏年250日）。
雪月30號

雪月30號（法文：30 Nivôse），亦叫筲箕日（法文：Crible），係法國共和曆入面每年嘅第120日，離年尾重有245日（閏年246日）。
雪月3號

雪月3號（法文：3 Nivôse），亦叫蠟青日（法文：Bitume），係法國共和曆入面每年嘅第93日，離年尾重有272日（閏年273日）。
雪月5號

雪月5號（法文：5 Nivôse），亦叫狗日（法文：Chien），係法國共和曆入面每年嘅第95日，離年尾重有270日（閏年271日）。
雪月25號

雪月25號（法文：25 Nivôse），亦叫貓日（法文：Chat），係法國共和曆入面每年嘅第115日，離年尾重有250日（閏年251日）。
雪月28號

雪月28號（法文：28 Nivôse），亦叫鋅日（法文：Zinc），係法國共和曆入面每年嘅第118日，離年尾重有247日（閏年248日）。
雪月29號

雪月29號（法文：29 Nivôse），亦叫水銀日（法文：Mercure），係法國共和曆入面每年嘅第119日，離年尾重有246日（閏年247日）。
雪月2號

雪月2號（法文：2 Nivôse），亦叫煙煤日（法文：Houille），係法國共和曆入面每年嘅第92日，離年尾重有273日（閏年274日）。
Périgny-la-Rose

Périgny-la-Rose係法國嘅一個市鎮，位置喺奧布。
Pérols-sur-Vézère

Pérols-sur-Vézère係法國嘅一個市鎮，位置喺戈雷茲。
Pérols

Pérols係法國嘅一個市鎮，位置喺奧斯坦尼大區嘅埃羅。
Périers-en-Auge

Périers-en-Auge係法國嘅一個市鎮，位置喺卡爾華多斯。
Périers-sur-le-Dan

Périers-sur-le-Dan係法國嘅一個市鎮，位置喺卡爾華多斯。
Trosly-Loire

Trosly-Loire係法國嘅一個市鎮，位置喺埃納。
Troguéry

Troguéry係法國嘅一個市鎮，位置喺阿摩爾濱海。
Trouans

Trouans係法國嘅一個市鎮，位置喺奧布。
Trois-Palis

Trois-Palis係法國嘅一個市鎮，位置喺沙藍特。
Trochères

Trochères係法國嘅一個市鎮，位置喺黃金丘。
Trois-Fonds

Trois-Fonds係法國嘅一個市鎮，位置喺卡勒茲。
Troncens

Troncens係法國嘅一個市鎮，位置喺奧斯坦尼大區嘅熱爾。
Tronget

Tronget係法國嘅一個市鎮，位置喺阿列。
Troche

Troche係法國嘅一個市鎮，位置喺戈雷茲。
陳建業

陳建業，BBS，MH，香港親中陣營政治人，香港農業聯合會主席、新界社團聯會副理事長。

政治立場
佢係香港親中派成員，主張農民同漁民轉型，前往大灣區發展。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選嘅2023年香港區議會選舉，陳建業曾經以自由黨名義參選地區委員會界別（深水埗），攞到65票，未能當選。

馬主生涯
佢响2000年代開始响香港賽馬會做馬主，擁有名下馬「多寶王」、「濃情」、「濃想」、「濃有」、「好時節」。
陳建華

陳建華，台灣激進親中派中華統一促進黨（統促黨）政治人物，曾經代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。
陳建文

陳建文（Kelvin Chan，1979年2月14號—）係香港男演員、歌手，2004簽入，而家係無綫電視基本藝人合約男藝員。

生平
陳建文2002年喺北京現代音樂學院畢業，修讀電結他同現代音樂。2005年佢講無綫第19期無綫藝員訓練班，之後加入無綫做演員，多數用專業人士同客串身份喺劇集登場。
佢平時自己亦同朋友夾樂隊。2009年拍《天與地》做酒吧結他手一角嗰陣，畀監製戚其義發現佢音樂才能，叫佢幫劇入面陳豪角色寫歌，教劇入面多位主要演員彈結他，之後更為呢套劇錄三十幾首電結他配樂。嗰次之後，佢更為TVB多套劇集整配樂，包括《心戰》、《4 in Love》、《愛我請留言》等等。
2014年佢喺《老表，你好Hea！》飾演街頭流浪漢「半紅不黑」樂隊隊長，嘅劇中大曬歌喉，令佢多人識。
2018年1月25日結婚。

演出作品
呢個表唔完整，歡迎加料。
陳建騏

陳建騏（1973年2月3號—），係台灣作曲家、鍵盤手、劇場同演唱會音樂總監。佢喺淡江大學會計系畢業。

經歷
2021年，佢憑住《無人知曉》專輯入圍第32屆金曲獎最佳專輯製作人獎。
陳建彬

陳建彬（英文：Marcus Chin，1953年9月22號—）係新加坡演員。
陳建彬喺1970年代加入新傳媒嘅前身新加坡廣播局，開展佢嘅演藝生涯，而家係李國煌旗下金剛媒體嘅藝人。
佢亦不時會參與歌台嘅演出，有啲傳媒會叫佢做「鐵肺歌王」。
近年佢不時參與新加坡政府一啲用方言嘅政策宣傳演出，例如係宣傳武漢肺炎疫苗。
SS501

SS501（韓文：더블에스오공일），係韓國嘅一隊男子歌唱組合。
STAND BY ME 多啦A夢

《STAND BY ME：多啦A夢 3D》（スタンド・バイ・ミー ドラえもん）係多啦A夢嘅第一部3D動畫電影，2014年上畫。
呢套戲嘅粵語配音版係香港配音員林保全嘅最後一個配音作品。
霧月29號

霧月29號（法文：29 Brumaire），亦叫歐亞花楸日（法文：Cormier），係法國共和曆入面每年嘅第59日，離年尾重有306日（閏年307日）。
霧月24號

霧月24號（法文：24 Brumaire），亦叫橙日（法文：Orange），係法國共和曆入面每年嘅第54日，離年尾重有311日（閏年312日）。
霧月25號

霧月25號（法文：25 Brumaire），亦叫野雞日（法文：Faisan），係法國共和曆入面每年嘅第55日，離年尾重有310日（閏年311日）。
霧月26號

霧月26號（法文：26 Brumaire），亦叫開心果日（法文：Pistache），係法國共和曆入面每年嘅第56日，離年尾重有309日（閏年310日）。
霧月27號

霧月27號（法文：27 Brumaire），亦叫山黧豆日（法文：Macjon），係法國共和曆入面每年嘅第57日，離年尾重有308日（閏年309日）。
霧月28號

霧月28號（法文：28 Brumaire），亦叫金蘋果日（法文：Coing），係法國共和曆入面每年嘅第58日，離年尾重有307日（閏年308日）。
迪科尼素

迪科尼素（粵拼：dik6 fo1 nei4 sou3，英文：Nathan Delfouneso，1991年2月2號—）係一個男足球員，佢嚟自英國伯明翰，踢前鋒，2008年出道。

葳蕤史
呢節要加長。
迪納利

迪納利（英文：Denali），舊稱麥堅利峰（Mount McKinley）係北美洲最高嘅山峰，位於美國阿拉斯加州迪納利國家公園暨保育區，高6168米。
「迪納利」爾個名來自當地閣育岡文嘅詞「Deenaalee」，意思係「高峰」。而舊名「麥堅利峰」就來自於美國第25任總統威廉·麥堅利。
迪石機場

迪石機場（粵音：dik6 sek6 gei1 coeng4）係喺越南堅江嘅一個機場，喺1975年嗰陣起好兼且開放畀人用嚟搭飛機。
迪禎黃公祠

迪禎黃公祠喺香港新界北區沙頭角山咀92號，相傳大概喺1905-1921年起，用山咀黃氏其中一房嘅開基祖黃迪禎個名命名。黃迪禎嘅後代喺1820年代，喺沙頭角建立咗東和墟。黃氏族人係1850年代中移民去巴拿馬，祠堂壁畫嘅飛船、汽球同飛機雕塑亦反映咗呢段歷史。每到農曆新年，黃氏都會齊集祠堂祭祖同設宴。隨住族人逐漸移居去英國，黃氏近年都已經暫停咗點燈儀式。迪禎黃公祠喺2011年6月24號被評為香港三級歷史建築。
迪米杜夫

迪米杜夫（保加利亞文：Григор Димитров，1991年5月16號—）係保加利亞職業網球員。

球員生涯
呢節要加長。

威水史
呢節要加長。
迪獲奧歷治

迪獲奧歷治（粵拼：dik6 wok6 ou3 lik6 zi6，英文：Divock Origi，1995年4月18號—）係比利時足球員，踢緊前鋒，而家效力緊意甲球隊AC米蘭。
迪石

迪石（越南文：Rạch Giá）係越南堅江省會，人口大約25萬。
三門雄大

三門雄大（1986年12月26號—）係日本足球員，司職中場，效力福岡黃蜂。
三陂坊遊樂場

三陂坊遊樂場，香港公園之一，遊樂場之一，喺荃灣三陂坊，英文叫Sam Pei Square Playground。行政上歸荃灣區。設施有籃球場，以及籃球場。開朝七晚十一。
三鏡寶珠

三鏡寶珠（日文、三鏡宝珠，平假名、さんきょうほうじゅ），寶珠圖，畫喺日本舊時曆起首。亦寫三鏡寶珠形（日文、三鏡宝珠形，平假名、さんきょうほうじゅがた）。
三鏡寶珠，如意寶珠形，內畫三鏡，多數排品字。中間叫天星玉女，右邊叫色星玉女，左邊叫多願玉女。三玉女各有所管，配合各月二十四方位行事。有說三鏡代表三光，即日月星，對應三才，即天地人。
天星管願，色星管衫，多願管出行。
天星玉女，有時會寫成天皇玉女。
三門

三門，唐字，指三道門。
海上窄嘅海道亦叫門，地名常見。

佛教
即山門，即三解脫門。
三院制

三院制（英文：Tricameralism），即係指由三個議院組成嘅議會，同而家常見嘅一院制同兩院制相比，三院制同四院制係非常罕見。

歷史
南非嘅1983年憲法，基於種族隔離政策，白人、黑人同亞洲人係分開選出三個議院。
拉丁美洲革命家西蒙·玻利瓦理想中嘅政府，亦係由三個議院組成。一個普選嘅院負責行政，一個世襲嘅院負責立法，重有一個負責監察上面兩個院。但拉丁美洲國家獨立後受美國影响，大部分係行兩院制。
法國大革命前嘅法國舊制度亦係三院制，即係三級會議。三個院分別由教士、貴族同平民組成。
中華民國喺1947年-1992年期間行嘅就係三院制，當時構想係建基於孫中山嘅《五權憲法》學說。當中佢就提意將西方國會嘅職能打散，成立國民大會、立法院同監察院，三者都各自有一啲國會嘅權力。不過，喺《中華民國憲法》行憲之後，憲法冇訂明三個機構入面邊個先係國會，直到1957年，司法院大法官做出解釋，指明三者都等同民主國家嘅議會，即係三個機構嘅議員都係國會議員。
到1990年代，台灣實行民主化，監察院由原本嘅間選改做委任，兼且將司法院、考試院嘅人事審核權都交畀國民大會，監察院喺呢個時候開始就唔當係國會嘅一部分，中華民國改為兩院制，到2000年，立法院將國民大會虛級化。喺2005年任務型國大之後，中華民國正式邁向一院制。
三陽工業

三陽工業，全名三陽工業股份有限公司，係臺灣新竹一間汽車製造公司，1954年開張，主要生產綿羊仔同電單車，產品賣到世界各地。
三門仔

三門仔（Sam Mun Tsai），又叫三門仔漁民新村，係香港一地，又係一村，喺大埔東北，以漁村名聞香港。佢喺個半島之上，對住大埔海，北係船灣，南係鹽田仔。附近北面沙欄，有比華利山別墅。原本呢度唔係叫三門仔，而真正嘅三門仔，喺老虎笏半島對出嘅白沙頭。因爲1960年代，香港政府起船灣淡水湖而成條村搬到現址，而呢帶因而叫三門仔。

地理
三門仔新村嘅位，查實喺鹽田仔北𡰪位。因爲鹽田仔北面，船灣一帶坭沙沉積，而成爲連島沙洲。所以新村變成連理喺沙洲南面，半島中段。三門仔對住大埔海，係個半月形嘅灣，香港政府喺灣口起咗條堤，等三門仔變成避風塘，是爲船灣避風塘。三門仔新村背後，係個山仔，有聯益漁村，係漁民村來嘅。條村喺個山上面，對住船灣海，可以望到洋洲同馬屎洲。而三門仔新村同聯益漁村村口，有暉曜花園同基督教五旬節聖潔會三門仔堂。

交通
三門仔有三門仔路，駁去汀角路。而三角仔新村，亦有碼頭，可以畀人租船前往吉澳等東北離島。由於馬屎洲係地質上係特別地區，有山路由三門仔新村，橫過鹽田仔到另一岸，等潮退時行沙洲過去馬屎洲。而碼頭船載人去馬屎洲。
顯示器

顯示器係輸出影像嘅電子裝置，通常都係透過熒光幕去顯示，常見嘅用電腦熒光幕同埋電視機。早期顯示器用映像管，2000年代由液晶顯示器取代。
顯耀邨

顯耀邨，香港公共屋邨之一，喺新界大圍徑口，顯和里三號，英文叫Hin Yiu Estate。行政上歸沙田區，香港房屋委員會劃入新界東。二〇〇五年入伙。屋宇設計為新和諧一型，得一座顯耀樓。總共有八百伙。以平方米計算，大細由十七米八一到三十九米七四。
22°22′01″N 114°10′28″E﻿ / ﻿22.36692°N 114.17457°E﻿ / 22.36692; 114.17457
顯示長闊比例

顯示長闊比例（Display aspect ratio）係顯示器（包括電視機同電腦熒光幕）嘅長度同闊度比例，20世紀主流係用4:3，2000年代曾經冒起16:10，到2010年代開始16:9逐漸變成主流。
顯生宙

顯生宙係地質時代入面第四個宙，響5.4億年之前到而家，即係響元古宙之前，可以細分古生代、中生代、新生代。
地質時代
顯田游泳池

顯田游泳池（英文：Hin Tin Swimming Pool），係香港新界沙田區嘅一個公眾游泳池，喺大圍車公廟路68號，由康樂及文化事務署管理。
顯理中學

顯理中學（英文：Henrietta Secondary School，簡稱HSS），係香港一間基督教津貼男女英文中學，喺東區北角城市花園道2號，1946年創校。可以分為兩個階段，分別係顯理學校（1924年至1941年）同顯理中學（1946年至今）。亦係香港島唯一一間起喺東區走廊同維多利亞港隔離嘅中學。

背景
浸信會喺中國宣教一百週年，兩廣浸信會喺廣州舉行紀念會，議決喺香港建立一間學校，來紀念叔何顯理女士；1836年叔何顯理女士同佢嘅外子叔未士牧師來華宣教，1842年叔牧師設立浸信會福音堂同一間男校喺香港，而叔師母就創辦香港嘅第一間女校。1844年11月27號，叔何顯理女士魂歸天國，葬喺香港嘅跑馬地西洋墳場。
顯田遊樂場

顯田遊樂場（英文：Hin Tin Playground）係香港一公園同遊樂場，喺沙田大圍車公廟路，行政上歸沙田區。設施有草地球場、網球場四個、緩跑徑、健身徑、露天劇場。有十一人足球場，附設更衣室、小食亭
SAP

SAP係德國一間企業用軟件公司，喺1972年創辦，係歐洲最大軟件公司。
Saint-Priest-Palus

Saint-Priest-Palus係法國嘅一個市鎮，位置喺卡勒茲。
陳潤才

陳潤才係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
陳澤華

陳澤華係香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。
黃偉民

黃偉民（1937年6月—）係中國同盟會成員黃興嘅長孫，中國共產黨員，做體育教育。1957年湖南省省立第一師範畢業，長沙市經武路學院教師。1964年湖南體育大隊教練，1973年長沙市北區體校要職，而家已經退休。
黃偉綸

黃偉綸，GBS，JP（Michael Wong Wai-lun，1962年8月17號—）係現任香港財政司副司長，廣東南海人。

仕途
黃偉綸喺1985年8月加入政務職系，2017年4月晉升為首長級甲一級政務官。佢喺多個決策局同部門服務過，包括前政務總署、前影視及娛樂事務管理處、前律政署、中央政策組、前工商科、前工商服務業推廣署、前經濟局、保安局同前經濟發展及勞工局。佢喺2007年7月至2009年8月出任教育局副秘書長，喺2009年8月至2014年2月出任政府新聞處處長，喺2014年2月至2015年8月出任海事處處長，並喺2015年8月31號出任發展局常任秘書長（規劃及地政）。2017年7月1號獲委任為發展局長，2022年7月1號獲委任為財政司副司長。
中型巴士

中型巴士，即係嘥士大過小巴但係又細過大型單層巴士嘅巴士。冇統一定義話應該要幾長先算係中型巴士，一般嚟講大概8到11米長左右。
維基同享有多媒體嘅嘢：Midibuses
中國（壽光）國際蔬菜科技博覽會

中國（壽光）國際蔬菜科技博覽會（英文：China (Shouguang) International Vegetable Sci-tech Fair），簡稱蔬菜博覽會、壽光菜博會或菜博會，喺2000年創辦，中國喺國務院登記備案，並由商務部批准舉辦嘅國際性專業蔬菜展會，集產品展銷、經貿洽談、科技推廣、觀光旅遊做一體，至依家已成功舉辦25屆。

歷史同沿革
2000年4月20號，第一屆中國（壽光）蔬菜博覽會在原壽光蔬菜批發市場開幕。廳內面積3500平方米，設150個標準展位。展會共簽定協議合同項目230個，簽約額11.9億元；貿易合同8個，貿易額10億元。同時，參觀展會的遊客絡繹不絕，使得原定的7天會期延長為18天。
首屆菜博會攞到好大成功，跟住嚟嘅就係展示規模嘅擴大。呢個時候，原有嘅壽光蔬菜批發市場已唔能滿足辦展需求，市政府隨即決定喺2000年秋天喺洛城起蔬菜高科技示範園。2001年4月20號，第二屆中國（壽光）國際蔬菜博覽會喺新起嘅壽光市蔬菜高科技示範園開幕。主展區總展覽面積達3.3萬平方米，廳內面積擴大到6700平方米，設500個室內外展位。展會共簽約項目75個，簽約額18億元；簽定貿易合同34個，貿易額15億元。呢屆菜博會亦成為國內規模最大嘅蔬菜專業展會。
2002年4月20號，第三屆中國（壽光）國際蔬菜科技博覽會喺壽光市蔬菜高科技示範園開幕。呢屆菜博會首次將「科技」二字寫入大會名稱入面，亦係中國加入世界貿易組織之後舉辦嘅首個農業專業展會。主展區總展覽面積擴大到8萬平方米，設900餘個室內外展位。展會共簽訂合同、協議92個，簽約額32億元，貿易額20億元。
2003年4月20號，第四屆中國（壽光）國際蔬菜科技博覽會喺壽光市蔬菜高科技示範園開幕。儘管受「非典」影響，呢屆菜博會喺4月30號提前閉館，但重係攞到良好嘅效果。主展區總展覽面積擴大到10萬平方米，共簽訂合資、合作同獨資項目76個，總投資額達42.78億元，引資額37.38億元，貿易額27億元。
2004年4月20號，第五屆中國（壽光）國際蔬菜科技博覽會喺壽光市蔬菜高科技示範園開幕。主展區共設1000個室內外展位，並擴大咗實地種植同蔬菜景點製作。展會共簽咗合同、協議77個，簽約額52億元，貿易額31億元。從呢屆開始，菜博會正式被商務部批准做年度例會。
2005年舉辦嘅第六屆菜博會，主展區總展覽面積擴大到15萬平方米，廳內面積擴大到5萬平方米，設1200餘個室內外展位，參會參展人數首次突破100萬人次，簽約額突破90億元，貿易額突破150億元。2006年舉辦嘅第七屆菜博會，展示規模進一步擴大，主展區室內展覽面積擴大到7萬平方米，設1500個室內外展位，並首次設立「藥用蔬菜廳」同「花卉廳」，參會參展人數突破130萬人次。從呢屆菜博會開始，會期由原來嘅18日延長至31日。
2007年舉辦嘅第八屆菜博會，主展區總展覽面積擴大到18萬平方米，廳內面積擴大到8.5萬平方米，並首次將八號展廳定名做蔬菜文化藝術景觀展示廳，主力打造生態農業觀光旅遊，呢屆展會參會參展人數達146萬人次，簽約額89億元，貿易額178億元。伴隨着農展館嘅投入使用，2008年舉辦嘅第九屆菜博會主展區總展覽面積擴大到35萬平方米，廳內面積擴大到12萬平方米，設室內外展位2000餘個，參會參展人數達152萬人次，簽約額突破130億元，貿易額突破200億元。
2009年舉辦嘅第十屆菜博會，植物工廠、管道栽培等新技術首次亮相，參會參展人數達171萬人次，簽約額106億元，貿易額161億元，蔬菜高科技示範園被國家旅遊局正式授牌為國家4A級旅遊景區。2011年舉辦嘅第十二屆菜博會，總面積達2萬平方米的採摘園正式投入使用，廳內面積擴大到15萬平方米，參會參展人數首次突破200萬人次。2012年舉辦嘅第十三屆菜博會，磁懸浮蔬菜種植、機器人自動化採摘等新技術首次亮相，參會參展人數達212萬人次，簽約額381億元，貿易額161億元。
2013年舉辦嘅第十四屆菜博會，九號、十號展廳正式投入使用，主展區總展覽面積擴大到45萬平方米，廳內面積擴大到16萬平方米，參會參展人數達216萬人次，簽約額372億元，貿易額162億元。從呢屆菜博會開始，每年5月8號－5月20號將會同步舉辦中國（壽光）文化產業博覽會，菜博會會期亦從原來的31日延長至41日。
2015年舉辦嘅第十六屆菜博會，重新翻建嘅三號、四號展廳正式投入使用，原四號展廳改名做十一號展廳，展示規模進一步擴大，參會參展人數達219萬人次，簽約額222億元，引資額190億元，貿易額160億元。2016年4月20號，第十七屆中國（壽光）國際蔬菜科技博覽會喺壽光市蔬菜高科技示範園開幕。同年4月30號，壽光市首個大型城市綜合體——全福元中心正式開業，全面開啟壽光商業新紀元。
2018年，菜博會正式加入國際展覽業協會（UFI），係大中華地區唯一嘅蔬菜科技領域UFI認證展覽。2019年4月20號，第二十屆中國（壽光）國際蔬菜科技博覽會喺壽光市蔬菜高科技示範園開幕。呢屆菜博會改良咗檢票方式，由原本嘅「一館一檢」變做「一票通」，大大咁提高通行效率。
2020年，第二十一屆菜博會的籌備工作如期進行。受武漢肺炎大爆發影響，菜博會每個展館暫時冇辦法對外開放。4月8號，菜博會組委會辦公室出通知，決定第二十一屆中國（壽光）國際蔬菜科技博覽會改做「網上辦會」，會期仲係4月20號至5月30號，展館對外開放時間就視疫情形勢而定。另外，呢屆菜博會仲同期喺壽光蔬菜小鎮搞咗2020中國（壽光）國際蔬菜種業博覽會。4月20號，第二十一屆中國（壽光）國際蔬菜科技博覽會暨2020中國（壽光）國際蔬菜種業博覽會喺壽光蔬菜小鎮開幕，山東衛視、壽光電視台、今日頭條、抖音、新華社用戶端、壽光雲APP等平台喺開幕式會做直播。5月16號，菜博會每個展館恢復對外開放，並用預約、限流等方式做好疫情防控。

展覽內容
菜博會集產品展銷、經貿洽談、科技推廣、觀光旅遊做一體，主要展覽內容包括精品農資農具、蔬菜同相關產業嘅種子種苗、最有推廣價值嘅蔬菜品種、蔬菜前沿栽培技術同蔬菜文化藝術景觀等。另外，喺菜博會期間，大會組委會還將舉辦中國（壽光）文化產業博覽會、台灣農產品精品展、中國盆景精品邀請展等一系列「展中展」、「會中會」活動。

交通
壽光嘅2路公交車直接喺市區同主會場之間來回，從汽車站發車，途經健康街、晨鳴路、聖城街，直達主會場。早班上晝6點30分發車，公交車班次間隔9分鐘－15分鐘左右。另外，菜博會期間重將設立喺主會場同全福元百貨來回（老汽車站，依家壽光遊客集散中心）之間嘅專線。
中國（廣州）國際名酒展

中國（廣州）國際名酒展係廣州嘅名酒展覽，亦係華南地區唯一有國際資格嘅酒類展會。呢次展會由廣州科通展覽從2005年開始，喺每半年嘅交易會期間搞。
中國（廣東）自由貿易試驗區

中國（廣東）自由貿易試驗區係中國國務院喺2015年4月21號批准而成立嘅自由貿易園區。喺位置嚟睇，佢係離港澳地區比較接近嘅自由貿易園區。入面包括咗4個片區，分别喺珠三角嘅廣州、深圳同珠海嗰邊；其中有兩座喺深圳。喺定位方面，廣東自貿區估計喺經濟改革方面加啲力上去，重喺CEPA下嘅粵港澳深度合作。

範圍
俾中國國務院批准而成立嘅廣東自貿區包括咗廣州南沙新區、深圳前海片區同蛇口片區、珠海橫琴新區三部分。總面積有116.2km²。

廣州南沙片
内文：廣州南沙自貿區
南沙自貿區有60平方公里咁大，入面包括咗7個分管區：，前海蛇口片區合共28.2平方公里，橫琴新區28平方公里。
廣州南沙保稅港區 （7.06km²）
明珠灣起步區
靈山橫瀝島尖片區
萬頃沙出口加工區
南沙樞紐區域
慶盛樞紐區域
海港區域
海港區域1——龍穴島作業區（13km²）
南沙保稅港區港口區同物流區（5.7km²）
海港區域2，沙仔島作業區（2km²）
南沙灣區域（5km²）
蕉門河中心區區域（3km²）
萬頃沙保稅港加工製造業區域（10km²）
南沙保稅港區加工區面積（1.36km²）
中土郡

中土郡（愛爾蘭蓋爾文：Contae na Mí或者an Mhí；英文：County Meath）係愛爾蘭共和國利揚省嘅一個郡級行政單位。個名來自歷史上嘅中土王國。
中土郡係塔拉山嘅所在地。
中坂勇哉

中坂勇哉（1997年8月5號—）係日本足球員，司職中場，效力神戶勝利船。
中型威力槍彈

傳統步槍嘅大口徑子彈用響自動步槍時嘅威力太大，響全自動射擊時無辦法有效咁控制枝槍嘅跳動和後座力。而冲锋槍使用的手槍子彈響中遠距離上威力唔夠勁，為左解决e個問题，響1934年，德國開始研究短火藥筒步槍子彈，以威力同連射時控制射擊嘅精準度，而e種短藥筒弹藥俾人叫做中型威力槍彈。它的有效射程缩短左。因為根據第一次世界大戰時嘅經驗，步槍嘅作戰距離缩短左，大多數響400米距離以内射擊。係最初，e種降低射程的思想並不被接受，但係之後各國都開始用佢。

歷史
10.4x38mmR 中型威力槍彈
美國首先響第二次大戰前夕，研究了半自動的M1卡賓槍同專用嘅.30卡賓槍子彈（7.62 X 33毫米），可算係第一種正式被採用嘅中型威力槍彈，但係佢嘅威力偏低而無被人認為是應該響正规進攻戰到用，主要作為防衛或者特種作戰用彈藥。
響1941年，德國成功研制左7.92 x 33毫米步槍子彈並開始生產佢，彈壳長度由原先嘅7.92 x 57毫米標凖步槍子彈减至7.92x33毫米，彈藥量由3克减至约1.6克，威力比標凖步槍子彈低，但係大過.30卡賓槍子彈而被人認為中遠距離使用嘅子彈。至到第二次世界大戰後期，德國首先為部隊装備左射7.92毫米中型威力槍彈的StG44突擊步槍。
之後響1943年，蘇聯亦研制咗7.62 x 39毫米M1943中型威力槍彈，呢種子彈嘅威力同德國嘅7.92 x 33毫米子彈相似。
中型威力槍彈的出现有效咁解决左自動步槍的射擊控制問题，亦都统一左班用武器嘅彈藥以簡化後勤部隊嘅工作量，更令到全自動射擊武器成為各國軍隊嘅主要步兵武器装備。越戰時期美國嘅M14自動步槍作戰嘅效能不良，他地即刻改用小口徑步槍彈的M16突擊步槍，之後蘇聯亦都響1970年代以7.62 x 39毫米M1943嘅子彈為藍本另行研究左5.45 x 39毫米槍子彈，俾小口徑嘅AK-74用。
中地舞

中地舞（1980年12月16號—）係日本足球員，踢後衞，曾經喺1997～2008年間為日本女子足球代表隊出場30次。佢代表日本參加過1999年FIFA女子世界盃同2003年FIFA女子世界盃。
中埃塞俄比亞州

中埃塞俄比亞州係埃塞俄比亞嘅一個州，喺國土中部，首府Hosaena。
Saint-Aubin-des-Landes

Saint-Aubin-des-Landes係法國嘅一個市鎮，位置喺布禮斯大區嘅伊勒-維萊訥。
Saint-Aubin-du-Cormier

Saint-Aubin-du-Cormier係法國嘅一個市鎮，位置喺布禮斯大區嘅伊勒-維萊訥。
那波帕拉薩爾

那波帕拉薩爾（前658年—前605年）係新巴比倫王國開國國王，前626年到前605年在位。
那波尼德

那波尼德（？—前539年）係新巴比倫王國末代國王，前556年到前539年在位（前549年開始交由佢個仔伯沙撒攝政）。
那瑪夏區

那瑪夏區（卡那卡那富語：Namasia；布農語：Namasia），係中華民國高雄市嘅一個市轄區，喺高雄市東北部嘅山岳地帶。東鄰桃源區，西鄰臺南市南化區，北接臺灣省嘉義縣大埔鄉、阿里山鄉，南連甲仙區。改制前舊稱三民鄉。
那爾邁

那爾邁（粵拼：naa5 ji5 maai6，聖書體：，估計喺前3273年—前2987年之間嘅某一年開始在位），係個古埃及第一王朝嘅法老。
那爾邁同美尼斯可能係同一個人。
那維克

那維克（挪威文：Narvik）係挪威諾蘭郡一個城鎮，亦係那維克市（英文：Narvik）嘅行政中心，人口約莫1.4萬。
那羅希摩

那羅希摩（梵文：नरसिंह，Narasiṃha）係印度教三相神之一嘅守護之神毗濕奴（梵文：विष्णु，Vishnu）嘅其中一個化身，外形上獅子頭人身。
那氏

那（粵拼：no1）係唐人姓氏，喺《百家姓》裏頭排第381位，依家經已冇乜人用。

名人
那英
呢篇那氏係同姓氏有關嘅楔位文章，重未寫完嘅。麻煩你幫手充實佢。
中途島

中途島（英文：Midway Atoll或者Midway Islands）係太平洋中間一組群島，美國屬地，第二次世界大戰嘅中途島戰役就響呢度打。
中部國際機場

中部國際機場（日文：中部国際空港）係日本愛知縣常滑市嘅機場，響常滑市，響2005年2月17號正式啟用。
中通島

中通島係日本九州西部五島列島嘅第二大島，歸長崎縣南松浦郡管。島上特產包括河豚。
中醫

中醫學（Traditional Chinese medicine，簡稱「TCM」）係以中醫藥理論與實踐經驗為主體，研究人類生命活動中健康與疾病轉化規律同埋佢嘅預防、診斷、治療、康復同保健嘅綜合性科學。中醫學屬於全世界醫療體系中，傳統醫學（traditional medicine）嘅其中一分支，至今已經有幾千年歷史。
中國醫學體系嘅傳統醫學，包括中國漢族為主體嘅中醫學（日本、朝鮮同台灣亦有稱漢醫），日本嘅漢方醫學，朝鮮半島嘅東醫學（即今日韓國嘅韓醫學，朝鮮嘅高麗醫學）。
中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。
中醫具有完整嘅理論體系，佢嘅獨特之處，在於天人合一嘅整體觀同埋辨證論治。
響現今世界嘅醫療體系中，中醫學被歸類為替代醫學（Complementary and alternative medicine，CAM）中嘅一支而受到重視。世界衛生組織（WHO）響2002年5月26號發表咗「2002-2005年傳統醫藥研究全球策略」，邀請全球180幾個國家將替代醫學納入佢哋嘅醫療政策，並於2017年將傳統中醫學納入國際疾病分類（International Classification of Diseases，縮寫為ICD），代表中醫學受國際間認可。
中醫學嘅價值之一在於方劑，藥方係醫者嘅經驗結晶。中醫學本身發展嘅過程即係實驗嘅醫學，尤其是係經過咗無數嘅醫家幾百年，甚至係上千年來嘅臨床人體實驗反覆使用，證實實際有效而被記載流傳下來嘅經方、時方等。直接面對病徵，掌握主證同兼證，選擇對證嘅方劑進行加減，不拘泥於理論，以治療疾病，呢個係中醫精髓辨證論治嘅本來面目。
中醫治療嘅積極面在於希望：可以協助恢復人體嘅陰陽平衡（即協助身體嘅自我調控機轉維持身體嘅恆定）。而消極面就係希望：當必須利用藥物來減緩疾病嘅惡化嗰陣，重能兼顧生命同埋生活嘅品質。呢個係中醫嘅優勢所在，亦都係中醫響現今世界嘅醫療體系中受到重視嘅原因之一。
一般來講，完整嘅中醫處方，至少包括四項以上：情治（情緒控制）方面嘅指導；戒口（飲食應注意的事項）；運動嘅建議（游水、跑步、導引、氣功等）；中藥嘅利用，或針刺、艾灸、推拿等。故此中醫響治療疾病嗰陣，係以身心合一嘅角度全盤考量。
相對於傳統嘅中醫，現代中醫嘅革新發明，值得加以關注嘅包括：小針刀，傳統藥物注射製劑，科學中藥等。
香港涼茶鋪。D人通常有乜頭暈身慶就擺低十几蚊揀杯嚟飲，因為法例完善，所以都冇人會擔心咩健康風險，不過就唔會長時間日日飲。
中途島戰役

中途島戰役係第二次世界大戰太平洋戰爭期間，美國同日本喺中途島打嘅一場海戰，由1942年6月4號打到6月7號。結果美國打贏，日本冇咗制空權。呢場仗係太平洋戰爭嘅轉捩點。
中道美穗子

中道美穗子 ，係日本嘅一個女藝人同埋配音員。
電髮夾

電髮夾，又叫直髮夾、離子夾，係種家用電器，透過電去產生熱力，用嚟燙直頭髮。
電鰩

電鰩，學名叫電鰩目（Torpediniformes），係軟骨魚綱一類魚，特徵係佢個頭同胸之間有個發電器官，可以電擊獵物。
電髮

電髮係將頭髮由直整到攣嘅過程，舊時真係要用到電去整，而家用藥水都就到一樣嘅效果。
電風扇

電風扇（electric fan），減筆風扇，係用電推動嘅扇，電風扇有幾塊扇葉，轉動吹風出來，令到空氣郁。呢啲風，一來凉啲，二來通爽啲。未有之前，一係用風扇，一係用手撥扇。喺冷氣機發明之後，就少咗人用。
電風扇內部結構有摩打、火牛、扇葉、開關掣、快慢選擇鍵盤、安全保護外架。風扇會行係因為物理學機電原理，電生磁，磁生力，旋轉生風。
電離能

電離能（Ionization energy），又叫游離能，係將一個電子由一個孤立嘅原子、離子或者分子移到無限遠處所需嘅能量。
電離氫區

電離氫區（H II region）係指太空星際空間當中一個充滿咗離子化咗嘅氫嘅區域。
電音舞道館

《電音舞道館》（英文：Dance Collection）係臺灣歌手蔡依林嘅第1張混音專輯，2002年4月2號響環球音樂同大聲音樂發行；呢隻碟收咗蔡依林喺環球音樂時期嘅12首歌曲重混版本。
電離層

電離層（粵拼：din6 lei4 cang4，英文：Ionosphere）係地球大氣層嘅電離部分，海拔約莫48公里（30英里）至965公里（600英里），呢個區域包括熱層以及一部分嘅中層同外層。電離層係畀太陽輻射而電離。佢喺大氣電學入面有住緊要嘅作用，例如負責形成磁層嘅內邊緣。電離層甚至會影響無線電傳播去地球上遠啲嘅地方。
電離層閃爍

電離層閃爍（英文：Ionospheric Scintillation）係一種因為電離層入面嘅唔均勻性同電子密度波動引起嘅現象，導致無線信號接收質量變差或者信號強度嘅快速變化。呢種現象會對無線通訊、全球定位系統（GPS）同其他依賴電離層嘅技術產生影響。
電離層是地球大氣層嘅一部分，大概喺30至1000公里嘅高度，包含大量嘅自由電子同離子，呢啲離子化嘅氣體對無線電波嘅傳播有重要影響。電離層嘅電子密度會受到太陽輻射、地球磁場同大氣條件嘅影響。

成因
電子密度嘅不均勻性：電離層入面嘅電子密度並唔係均勻分布，而係會隨著時間同空間而變化。呢啲唔均勻性可以係由於太陽活動、地磁風同大氣波動呢啲因素引起。
小尺度結構：喺電離層入面，有一啲小尺度嘅結構，例如小型嘅電子密度波或者不規則性，呢啲結構會造成信號嘅散射（英文：scattering）同相位變化。

電離層閃爍效應
信號衰減：當無線信號通過唔均勻嘅電離層，信號嘅強度可能會減弱，導致接收器接收到嘅信號變弱。
相位變化：電離層嘅唔均勻性會導致信號嘅相位變化，造成信號干擾同失真，對於需要高精度嘅應用（如GPS）特別重要。
多徑效應：信號喺電離層入面嘅反射同散射會導致多徑效應（英文：multipath effect），即係同一信號通過唔同路徑到達接收器，因此造成信號延遲同失真。

影響因素
太陽活動：太陽輻射嘅變化（例如太陽風、太陽黑子咁）會影響電離層嘅電子密度，因而影響閃爍嘅強度。
地磁活動：地磁風暴同其他地磁活動會導致電離層嘅擾動，增加閃爍嘅可能性。
季節和時間：電離層嘅特性隨著季節同一日之中嘅時間而變化，例如喺日頭同夜晚嘅電子密度就已經唔一樣。

應對措施
由於電離層閃爍對無線通訊同定位系統嘅影響，研究人員同工程師正喺度開發各種技術同方法嚟減少其影響，包括：
預測模型：利用數據嚟預測電離層嘅狀態，幫助用戶調整信號接收設置。
信號處理技術：使用先進嘅信號處理技術嚟補償閃爍造成嘅信號損失同失真。
隨著太陽活動嘅變化，電離層閃爍係一個重要嘅現象，影響著無線通訊同導航系統嘅性能，了解佢嘅成因同影響對改善呢啲技術嘅可靠性至關重要，尤其是喺宇航同氣象預測嘅領域。
Simorre

Simorre係法國嘅一個市鎮，位置喺奧斯坦尼大區嘅熱爾。
Simpson Desert

Simpson 沙漠（Simpson Desert）響澳洲嘅北領地，係全世界最乾嘅地方之一，總面積大概170,000平方公里；喺愛頁斯岩以東150公里；南面係愛爾湖，西部而家有鐵路穿過；下面發現有石油。
Sing Hallelujah to the Lord

《Sing Hallelujah to the Lord》係一隻當代基督教崇拜歌（英文：Contemporary worship music）。隻歌喺1974年Linda Stassen-Benjamin作曲。

簡介
據講呢隻歌嘅曲調係作曲人Linda Stassen-Benjamin沖涼嗰陣諗到嘅。喺佢諗咗曲調之後，佢就喺科斯塔梅薩各各他教堂（英文：Calvary Chapel Costa Mesa）個工作坊度嗰陣搞掂成隻歌，並同作曲小組一齊創作和音曲調。
《Sing Hallelujah to the Lord》係小調，喺頌讚歌入面係比較少有。同時，呢隻歌係復活節嘅聖詩，歌詞嘅四節嚟自早期基督教禮拜儀式入面聖經嘅簡單重複句。

示威
2019年，香港發生反逃犯條例修訂運動遊行，喺運動早期，隻歌嘅英文版亦喺唔同場合同氣氛度喺金鐘政府總部附近出現幾次。
6月9號立法會衝突後嘅6月11號，幾百個基督徒喺政府總部外通宵唱呢隻歌，希望喚醒警察嘅良知，化解清場嘅戾氣，亦代表天父畀人類平等自由。之後幾日亦有唔少示威者奏唱呢隻歌，包括6月14號同6月16號大遊行期間，遊行後示威者亦搞咗聖詩馬拉松，喺立法會示威區通宵唱呢隻歌。另外，按香港公安條例，宗教集會唔會當作集會、遊行管轄嘅一部份，所以爲示威畀咗額外嘅法律保護。
Sincey-lès-Rouvray

Sincey-lès-Rouvray係法國嘅一個市鎮，位置喺黃金丘。
Singapore Be Steady!

《Singapore Be Steady!》係星加坡政府喺2020年3月就武漢肺炎疫情推出嘅星式英文歌曲，由葛米星主唱，並且以佢喺處境喜劇《鬼馬家族》嘅經典角色Phua Chu Kang（潘厝港）喺音樂錄影片入面亮相，推出至今喺YouTube有超過160萬點擊率。歌詞講述即使環境嘅改變，新加坡人仍然要鎮定，保持環境乾淨同健康，並且唔好亂咁相信網上嘅假留言或者『驚輸』而買過量防疫用品。
Simula

Simula，程式語言一種，本身用喺模擬。模擬英文Simulation，頭六隻字母就係佢個名。佢有好多隻版本，然而一九六七年嗰版，轉化通用程式語言，唔限於摸擬。佢寫做Simula 67以作識別。依個版本喺程式史上，有重大突破，佢係第一隻物件導向程式語言，物件導向嘅做法同用字，都係出自佢身上，可謂依方面嘅祖師爺 。
Simula本身師承ALGOL 60，語法都係跟佢。
Sinceny

Sinceny係法國嘅一個市鎮，位置喺埃納。
黃蜂

黃蜂，又叫胡蜂或者螞蜂，係膜翅目其中一個類昆蟲，個身帶黃色，同蜜蜂係近親。
黃薑

黃薑（粵拼：wong4 goeng1；學名：Curcuma longa），又叫薑黃（goeng1 wong4），係薑科薑黃屬嘅長年生草本植物，喺中國東南、東南亞可以搵到。佢重係常見嘅香料。

樣
植株高1～1.5m，根梗粗而發達，尾端漲大到個塊狀根噉；葉長圓形或椭圓形，頂端短漸尖；苞片淡綠色，好似個蛋或長圓形，頂端撅，花冠淡黃色；每年8月開花。

用途
黃薑可以做菜，煮咖喱同好多南洋菜都會用到。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
黃薑可以做藥，可以抑制肝炎病毒同醫肝嘅病，但食得太多會有反效果。
黃蘭

黃蘭（粵拼：wong4 laan4；學名：Magnolia champaca）係木蘭科木蘭屬嘅常綠大喬木，原產中國西藏南邊、雲南南同西南邊、尼泊爾、印度、越南同緬甸一帶，香港市內常見。
佢亦係名貴嘅香花樹種。
黃虹銘

黃虹銘（英文：Ian Wong，1990年—），第六屆屯門區議會悅湖選區議員，2020年上任。
黃虹銘係中華基督教會銘賢書院畢業生，本身喺香港中文大學擁有法律博士學位。
2019年第6屆香港區議會選舉，佢參選屯門區嘅悅湖選區，結果以4419票打贏時任區議員張恒輝（攞到2415票）、前官東榮（攞到141票）。
黃蘊瑤

黃蘊瑤（Wong Wan-Yiu, Jamie；1986年11月4號—）係香港單車手，俾人叫做「女版黃金寶」。佢本來係划艇運動員，以前曾經係香港划艇青年隊成員，後來轉玩單車，2002年加入香港單車代表隊。

出戰2010年亞洲運動會
2010年11月16號，黃蘊瑤晌2010年亞洲運動會單車20公里場地計分賽入便炒車，肋骨輕微碎裂，但係佢忍痛比賽，最後攞到銀牌。黃蘊瑤要人扶上頒獎台攞獎，佢响台上痛到係噉喊，全程幾乎企唔穩，又要撳住自己個膊頭同埋膝頭，頒獎禮之後要坐輪椅離開室內單車賽場。佢嘅教練沈金康都話佢完成到比賽係奇蹟。攞到銀牌之後第二日，黃蘊瑤話：「我响我阿媽度學識勇敢。佢知道我鍾意踩單車之後，好努力噉做嘢儲錢買架單車畀我。」

屋企
黃蘊瑤亞爸係黃文成，亞媽姓羅，阿爸阿媽喺佢五歲嗰陣離婚。
黃衍仁

黃衍仁（英語：Wong Hin Yan），香港音樂人，演員。

獎項
2021年憑電影《濁水漂流》入圍第40屆香港電影金像獎最佳原創電影音樂，及第58屆金馬獎最佳原創電影音樂，同名歌曲皆提名為最佳原創電影歌曲。2022年憑電影《窄路微塵》獲得第41屆香港電影金像獎最佳原創電影音樂，及第59屆金馬獎最佳原創電影音樂。
銥星

銥星（Iridium）係由圍繞地球總共66個運行緊嘅通訊衞星組成。呢個系統原先計劃由77個通訊衞星環繞地球運行，類似於化學元素銥（77號元素）嘅77個電子圍繞原子核運行，所以用銥來命名。雖然最後經過重新規劃證明66個衛星已經夠，但係據講因為66號元素鏑喺希臘文裏面嘅意思係「難以暗示或難以聯繫」，呢種含意同佢作為一個通訊系統唔相符而冇畀人接受，所以保留住原來嘅「銥星」呢個名。

史
銥星通訊服務由1998年11月1號開始，由1999年8月13號宣布破產，進入破產保護。
美國副總統戈爾打出第一個銥星電話。
由於使用率唔高搞到銥衞星計劃有財務困難。使用率唔高嘅原因部份係因為地面上嘅移動電話（例如GSM）系統覆蓋率嘅升高，同越嚟越普遍嘅國際漫遊服務做成好大嘅競爭壓力。雖然銥星提供全球性嘅通訊服務，但係佢太貴嘅通訊費亦都搞到使用率提升唔到。此外同地面嘅手提電話相比衞星手機太重、太貴都整到用起嚟好唔方便。
管理得唔好亦係成個計劃失敗嘅主要原因。

而家狀態
由於美國國防部對通訊嘅需求，所以銥星畀美國國防部廣泛使用緊，家下同國防部有關嘅通訊都系由美國夏威夷美國國防部專用嘅閘道聯絡，而一般商業語音、數據、傳呼通訊就係由亞利桑那州嘅閘道嚟進行。典型嘅銥星使用者包含航海人員、航空人員、政府機關、石化工業、科學家同經常旅行者。目前嘅銥星營運公司宣稱直到2005年12月31號為止大概有14.2萬個人客，比起2004年12月31號大概多咗24%，2005年營收都比2004年多咗55%。
由普通電話打到衞星手機嘅費用大概系每分鐘3到14緡美金，由銥衞星打到普通電話大概每分鐘1.5緡美金，銥星手機網內互打每分鐘少過1緡美金。銥星同其他衛星電話一樣因為語音壓縮咗，所以好容易畀聽嘅人認出，語音會有明顯延遲。銥衞星嘅通訊速率只有2,400波特每秒，所以語音資料一定要大幅度壓縮。語音編碼採用所謂嘅Advanced Multi-Band Excitation。
銚子

銚子市係日本千葉縣東北部海匝地域嘅一個市，處於關東地方同埋千葉縣嘅最東端。市嘅範圍係利根川下游同埋河口嘅南岸，而銚子地質公園同埋一啲海岸嘅地帶有被指定做水鄉筑波國定公園。
豉油等等釀造相關嘅遺產已被認定係近代化產業遺產，呢度嘅港口城市歷史街景都已經被認定係日本遺產。

概要
由犬吠埼望過去嘅日出
自古以來，銚子就係一個繁榮嘅漁港。嗰度有個銚子漁港，屬於特定第3種漁港，係全日本最高漁獲量嘅漁港。銚子因為利根川嘅河運而繁榮起嚟，係豉油五大名產地其中之一。有「最上醬油」呢個名嘅Yamasa醬油（日文：ヤマサ醤油）都係喺呢度設立總公司。
江戶時代，利根川嘅水運發達。借勢，銚子就以豉油釀造為中心，釀造業、水產業、物流業都好興盛，喺好耐以前已經發展成為來往江戶嘅「利根海運」沿岸嘅一個交易都市。
銚子亦都有佢觀光都市嘅一面。銚子有犬吠埼、屏風浦（日文：屏風ヶ浦）等等呢啲日本屈指可數嘅名勝景點。犬吠埼出咗名係睇全日本最早元旦日出（日文：初日の出）嘅地方，1月1號嘅凌晨起計直到朝早會有成5萬人到訪。無遮無掩、壯闊嘅海岸線歷來都吸引唔少文人墨客到訪，有「文豪之地」之稱。沿海岸線有好多歌碑、詩碑立咗喺度。
銚子屬於溫暖嘅海洋性氣候，適合避暑、避寒。當地嘅農業活用氣候，都好旺盛，有露天栽培蔬菜、生果等等。

地理
睇埋：銚子半島
利根川河口同埋銚子市區
銚子位於千葉縣東北部，距離縣廳所在地嘅千葉市大約65公里，距離東京都嘅都心喺90 - 100公里範圍內。銚子包含喺神栖都市圈呢個都市僱用圈之內，來往利根川對岸茨城縣神栖市嘅通勤率係10.7%（2010年人口普查）。
犬吠埼位於關東地方同埋關東平原嘅最東端，銚子市嘅東面同南面面向太平洋，北面有利根川，喺銚子市注入太平洋。
利根川沿岸嘅低地同埋北總台地（下總台地）嘅表面有關東壤土層覆蓋住。高神愛宕山（標高73.6米）係北總台地最高嘅山峰。利根川沿岸都有好多水田，而喺台地嘅山間有谷津田呢類水田。旱田主要位於台地平坦嘅地帶，比較適合農業。
山：高神愛宕山
河：利根川（銚子市係利根川注入太平洋嘅河口）
湖沼：小畑池
海岸：太平洋側 - 銚子海岸、長崎海岸、君濱海岸（日文：君ヶ浜海岸）（日本海岸百選（日文：日本の渚百選））
岬：犬吠埼、長崎鼻
島：一之島（日文：一ノ島）、三之島（日文：三ノ島）、海鹿島、沖之海老島（日文：沖ノ海老島）、茅刈島
灣（日文：浦）：西明浦
崖：屏風浦（日文：屏風ヶ浦）
屏風浦（日文：屏風ヶ浦）
君濱海岸（日文：君ヶ浜海岸）
長崎鼻

氣候
因為周圍被海圍住，所以係海洋性氣候，濕度偏高，年平均氣溫大約15℃，冬暖夏涼。
就算夏天都好少超過30℃，以關東平原嘅都市嚟講係少有嘅，超過35℃嘅日子幾乎無。好少會有熱夜（日本氣象廳定義：晚間最低氣溫超過25℃），可以話係關東首屈一指嘅避暑勝地。另一方面，冬天就好似南九州地方一樣咁暖，氣溫絕少會跌到冰點以下，落雪係非常罕見。
另外，銚子全年都比較大風。風力發電站嘅風車有34部，亦都有發表過喺對開海面發展離岸風力發電嘅計劃。
銠

銠（粵拼：lou5，英文Rhodium）係元素一種，符號Rh，原子序號45，原子重量102.905502。佢密度12.41，溶點2239.15，沸點3968，熱容量有0.243，電負度有2.28。
銠通常同其他鉑系元素一齊喺鉑礦石或者鎳礦石道被發現。佢首先由英國化學家威廉·海德·渥拉斯頓响1803年發現，並以佢嘅一種氯化合物嘅玫瑰色命名。
留意：銠同鑥 (英文Lutetium) 喺廣東話嘅讀音一樣，不過佢哋係兩種唔同嘅元素，唔好將佢哋撈亂。
維基同享有多媒體嘅嘢：
Rhodium（類）
銣嘅同位素

銣嘅同位素有45個，只係得85Rb係穩定。喺自然界出現嘅同位素有兩個－85Rb同埋87Rb，其中87Rb豐度好少，只係有0.2783。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
銥

銥（粵拼：Ji1，英文Iridium）係元素一種，符號Ir，原子序號77，原子重量192.2173。佢密度22.56，溶點2716.15，沸點4701，熱容量有0.131，電負度有2.2。
維基同享有多媒體嘅嘢：
Iridium（類）
銚子電鐵

銚子電鐵（日文：銚子電鉄）係日本千葉縣銚子市一間私人鐵路公司，1922年開張。因為鐵路業務長期蝕錢，所以構思咗好多唔同方法去增加收入，譬如賣嘢食同紀念品。
銚子電鐵係日本楔位文，重未完成，麻煩你幫手補充內容。
銠嘅同位素

銠嘅同位素有58個，得103Rh（銠-103）係穩定，其餘嘅都係唔穩定。除咗穩定嘅之外，半衰期最長嘅係102Rh嘅核異構體102mRh，佢嘅半衰期有3年8個月，其次係101Rh，半衰期有3年3個月，之後其餘嘅同位素半衰期都喺1年以下。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
銦

銦（粵拼：jan1，英文Indium）係元素一種，符號In，原子序號49，原子重量114.8183。佢密度7.31，溶點429.91，沸點2345，熱容量有0.233，電負度有1.78。
維基同享有多媒體嘅嘢：
Indium（類）
銘霖控股

銘霖控股有限公司（港交所：1106），之前叫中國海景控股有限公司，係自華智控股換取上市。喺賣咗生產智能系統業務後，而家做包裝同銷售，而生產電器塑料嘅比重最多。
銘霖控股原本喺創業板上市，嗰陣嘅上市號碼係8065.HK。2011年5月12號中國海景轉到主板上市。

集團發展
2018年11月23號，中國海景董事會提議將公司英文同中文名由「Sino Haijing Holdings Limited 中國海景控股有限公司」改為「Ming Lam Holdings Limited 銘霖控股有限公司」。改名要等股東特別大會決議。
2019年1月17號，公司用咗 1.85億港元收購東泰友邦物流全部股權，東泰友邦係一間提供倉儲物流服務嘅公司。
2019年2月8號，公司喺香港聯交所中文簡稱正式由中國海景改為銘霖控股。
銣

銣（粵拼：jyu4，拉丁名Rubidium）係一種銀白色嘅鹼金屬元素，佢嘅化學符號係Rb，原子序數37，原子重量85.4678(3)。佢嘅活性比鈉、鉀高，喺攝氏39度會熔。
維基同享有多媒體嘅嘢：
銣（類）
鹵水雞蛋

鹵水雞蛋係鹵味嘅一種，即係用鹵水整嘅雞蛋，先煮熟雞蛋剝殼，再放入鹵水度煮。
鹵烷

鹵烷係種烷烴，入面起碼一個氫原子畀鹵素原子取代。
鹹柑桔

鹹柑桔係鹽醃成嘅四季桔。可以消炎，消腫，化痰止咳。柑桔有清熱，潤喉作用，飲鹹柑桔水，相信可以醫喉嚨痛同開聲。
鹹水樓

鹹水樓係用鹹水（即係海水）代淡水起樓，搞到樓宇比預期中短命，會有危險。

作用
正常起樓，落石屎嗰陣，會用水撈埋，加埋鋼筋來起做，起嘅嘢會好硬淨。但如果水係鹹水來，水裏便嘅鹽就搞到鋼筋好快生鏽變弱，鋼筋無力支撐座樓。

鹹水樓事件
香港1960年代因為天成日無雨落制水，所以淡水唔夠。營造商為咗慳皮，起某啲公共屋邨嗰陣，用鹹水代淡水。當年營造商有行賄監工，畀佢哋過骨。
到咗1982年陸陸續續發現有26棟樓，鋼筋生鏽得好勁，鹹水樓事件曝光，最後啲樓喺1987年到1990年間全面拆晒。